JUMAL KÕNELEB
Head uut aastat!
Tahame kuulutada head ja õnnistatud uut aastat 2020!
Nii need aastad muudkui veerevad.
Üldiselt tekib aastavahetusel soov peatuda ja vaadata veidi tagasi,
aga kindlasti ka mõelda, mis on tulevikus ootamas.
Mida uus aasta endaga kaasa toob? Alati me seda ette ei tea.
Kui vaatame, mis suunas Soome ehk meie ühiskond on minemas,
siis ei paista kõik eriti helgena.
Näeme, et kristlikke põhimõtteid enam ei väärtustata
ning seadustele allumatus ja isekus muudkui kasvavad.
Mida me kristlastena tegema peaksime?
Kas peaksime tõusma barrikaadidele?
Kas peaksime kirjutama vihaseid kirju?
Mis on meie ülesanne?
On hea peatuda ja mõelda selle üle.
Kui ma ühel päeval palvetasin,
tuli Püha Vaim palve ajal mu üle.
Ta avas mu südamesilmad.
Ta näitas mulle selle maailma erinevate riikide juhte.
Nägin Venemaa presidenti ja Ukraina presidenti;
Hiina, Iraani, Iraagi, Iisraeli ja Ameerika Ühendriikide riigipäid;
erinevate riikide juhtide - isegi Põhja- Korea riigipea südant.
Issand lasi mul vaadata pealmise kihi alla.
Südamete sisse.
Me kõik teame,
mida nende riigipeade kohta räägitakse.
Meid hirmutavad selle maailma jutud,
mis kõlavad nagu sõjaähvardus.
Paljud nendest riigipeadest räägivad päris karmi juttu.
Kui Issand näitas mulle nende meeste südametes olevat,
siis ma murdusin,
sest nägin, et sügaval südame põhjas tuksub lihasüda.
Tavalise inimese süda.
Iga riigipea on sisemas tavaline inimene.
Seal tuksub elav süda, mitte kivist süda.
Selle palve ajal samas kogesin,
et Issanda Vaim puudutab nende meeste südameid.
Seda on imetore teada.
Kui jätkasin palvetamist, nägin tohutut avatud haava.
Kogu inimkonda katvat avatud, punast, veritsevat haava.
Sellist haava, mis ei kasva kinni.
Vaatasin seda haava ja see liigutas mind väga.
Küsisin Issandalt, mis võiks seda haava ravida?
Issand korrigeeris mind ja küsis: "Kes võiks seda ravida?"
Kuulsin palvetades nagu oleksin kuulnud taevast.
Kuulsin, kuidas Taevaisa - Jumal ja Tema Poeg Jeesus vestlevad.
Mõistsin sellest vestlusest, et Isal on valus selle haava pärast,
milleks on inimkonna üksindus ja valu.
Mõistsin, et see haav tekkis,
kui inimesed läksid Jumala juurest ära.
Ära sellest armastavast ühendusest.
Kuulsin, kuidas Jumala Poeg ütles:
"Isa, mina võin minna.
Ma lähen."
Ja Jeesus tuli siia maailma, ohverdas ennast ja suri ristil.
Ja kui Jeesus suri,
siis ma nägin selle palve ajal tohutu suurt ja puhast jõge.
Peaaegu hõbedast värvi puhastav vetevoog,
mis tulvas otse sellesse inimkonna haava.
Jeesuse kaudu tuli andestuse voog.
See jõgi voolab nüüd
ning puhastab ja parandab inimkonna haava.
Andestuse jõgi, milles voolab puhas andestuse vesi.
See voolab igaühe meie südamesse ja tervendab inimkonna haava
ühe südame kaupa.
Kui oluline nägemus ja palve.
See on väga tähtis.
On lohutav, et Jumal näeb maailma riigipäid
ning tore, et said nende pärast palvetada.
Astudes uude aastasse, saime südamele just selle,
millest äsja rääkisid ja mis oleks nagu Jumala südamel.
Me tunneme, et meie ülesanne ei ole kohut mõista.
Seda on muidugi lihtne teha.
Lihtne on kritiseerida riigipäid,
lihtne on rääkida halba ühest ja teisest asjast.
Lihtne on sildistada inimgruppe ja lihtne isegi tõusta barrikaadidele,
tembeldada asju patuks, öelda, mis vale ja mida tuleks teha.
Meil on kerge kohut mõista,
aga meile ei ole antud kohtumõistja ametit.
See oleks vahel tore, sest me ju teame, mis on õige...
Meile on antud hoopis lepituse amet.
"Laske ennast lepitada Jumalaga", peaks olema meie loosung.
See tähendab, et peaksime tooma kaasa lepitust.
Me esindame lepitust.
Me räägime lepitusest, lootusest, rõõmust, tervenemisest, lunastusest.
See on midagi helgemat ja paremat.
Meil on kingitus, mida anda - miski, mis lepitab tülitsejad.
See lepitab.
Matteuse 7:1-5 ütleb Jeesus otse:
"Ärge mõistke kohut, et teie üle ei mõistetaks kohut,
sest mis kohtuga teie kohut mõistate, sellega mõistetakse kohut teiegi üle,
ja mis mõõduga teie mõõdate, sellega mõõdetakse ka teile!
Aga miks sa näed pindu oma venna silmas,
palki iseenese silmas aga ei märka?
Või kuidas sa võid oma vennale öelda:
Lase ma tõmban pinnu sinu silmast välja!”
ja ennäe, sul endal on silmas palk?
Sa silmakirjatseja, tõmba esmalt palk oma silmast välja,
ja siis sa näed pindu oma venna silmast välja tõmmata!"
Palk on ju suur puutüvi.
See on olnud minu jaoks väga oluline kirjakoht.
On lihtne teisi kritiseerida ja süüdistada maailma rikkumises.
Kerge on süüdistada ja leida teistes vigu
ja samal ajal mitte märgata,
kui kriitiline ja kohutmõistev mu oma süda on.
"Ärge mõistke kohut, et teie üle ei mõistetaks kohut,"
See on minu jaoks raske õppetund.
Vaadates, milliseks maailm on muutumas,
tahaks mõnele inimesele öelda, et nad lõpetaksid juba ära.
Ometi on me ülesanne hoopis olla lepituse ametis,
mitte kohtumõistmise ametis.
Ma ei tea, kas sellest on abi.
Roomlastele 2:1:
"Seepärast, oh kohut mõistev inimene, (oh Joy,) ole sa kes tahes:
sa ei saa ennast vabandada,
sest milles sa teise üle kohut mõistad, selles mõistad sa süüdi iseenese!
Sina, kes sa mõistad kohut, teed ju sedasama!"
See on imeline kirjakoht.
Kohtumõistja rolli kandmine on nii raske koorem.
See tähendab, et pean olema vihane ja teistest kuidagi tähtsam.
Kui see jõuaks kohale, et ma ei pea kohut mõistma.
Issand ütleb, et kohtumõistmine on Tema töö.
"Jätke mu sulase lapsed minu hoolde."
See on tohutu vabadus,
et kohtumõistmine pole minu - Joy kätes.
Mulle pole antud kohtumõistmise ülesannet.
Issand mõistab kohut. Minule on antud lepitusamet.
Ma võin peegeldada Kristust ja tuua esile Tema elu ning lepitust.
See on mu ülesanne Tema lapsena - tuua valgust ja olla valguseks.
Issand mõistab kohut.
See on tohutu vabadus ja tohutult suur rõõm.
See võtab mu õlgadelt suure koorma.
Üks jutlustaja ütles hästi: "Kui koguduse keksel pole armu,
pole selles maailmas kusagil armu."
Kui tahame muuta seda ühiskonda,
kui vaatame tulevikku uue aasta tulles
ja tahame, et see rahvas tõesti muutuks,
siis see ei muutu tülitsedes, vaieldes, võisteldes ega kohut mõistes.
Need asjad ei muuda iial midagi, sest need on lihalikud meetodid.
Kui ma olen täis riiukust, kadedust ja hukkamõistu,
siis mu süda on täis pimedust ja ma ei võida pimedust pimedusega.
Keegi ei tahaks sind kuulatagi.
- Ma ei saa võita pimedust pimedusega.
Ma võin end rihmaks pingutada, aga ma ei saavuta mitte midagi.
Võit läheb otse vaenlase kätte, sest ma levitaks sama pimedust.
Levitaksin seda sama pimedust, mille vastu üritan võidelda.
See ei tasu ennast ära.
Jumal on teinud mu südames tööd ja on murdnud mu südant,
näidates mulle, et minu asi pole kellegi üle kohut mõista.
Olgu kui tahes keeruline või patune inimene,
olgu milline tahes olukord - minu ülesanne on palvetada.
Minu ülesanne on palvetada, sest me ei võitle liha ja verega.
Me ei võitle inimeste vastu, vaid oleme alati inimeste poolel,
sest ka Jumal on alati inimeste poolel.
Me oleme pimeduse vastu
ja selle vastu võitleme hoopis teiste relvadega.
Me palvetame inimeste pärast, me õnnistame inimesi,
me võidame halva heaga.
Fakt on see, et nii tehes me võidame.
Me võidame.
Me võime muuta oma elu ja selle rahva tulevikku,
aga see toimib siis, kui põlvitame ja palume
ning seisame nende inimeste eest.
Kui kuulutame päästet ja lepitust.
Me kuulutame armu kõige selle pimeduse keskel.
Sellega me võidame.
Ja jälle on asjad nii, et see, kes peab meelt parandama,
olen mina ise.
Juba jälle on minu ees kirjakoht, mis lõikab mu enese südamesse.
Ja minu omasse.
Selle rahvuse ja maailma muutmine algab minu südamest.
See algab sellest, kuidas minu süda lõhnab.
See algab sellest, kas mu süda on armastust täis.
Kas mu süda on selline, millele on kerge läheneda.
Kas ma julgen levitada armastust?
Ma olen selles nii saamatu, aga kas ma siiski julgen?
See on tohutu rõõm selle aasta jaoks,
et me ülesanne on elada taas Tema lähedal.
Me ülesanne on otsida Tema palet ja juua armastuse allikast.
Peame peegeldama Teda ja pidama seda armastust esil,
mis meile on antud.
Seda lepitust ja rõõmu.
Peame rääkima,
et oleme leidnud selle, kes annab armu ja lepitab.
Oleme leidnud selle,
kelle tõttu pole me abielus sõdimist.
Meie perekonnas ei sõdita ja meie Agape keskuses ei sõdita.
Tänase aasta märksõnad on samad, mis on kõlanud juba ammust aega -
andestus, lepitus ja palve.
Arm ja palve, andestus ja palve.
Need on relvad, mis on meile antud selleks,
et see maailm muutuks.
Mitte tõe kuulutamine, ärritumine ja väitlemine.
Need meetodid ei aita. Ma olen neid proovinud.
Olen ennast lihtsalt väsitanud
ja saavutanud täpselt seda, millest Piibel räägib -
hukkamõistu teele minnes,
kogeme ise täpselt samasugust hukkamõistu.
See ei tee midagi muud, kui ainult lisab pimedust.
Meil on paremad relvad.
Me sõjavarustus nõuab meilt alandumist,
aga need toimivad ja muudavad päriselt midagi.
Nagu Joy ütles, see saab alguse minust enesest.
See algab siit ja siis see võib muutuda.
Ma tean, et Jumal kuuleb, kui palvetame alandliku südamega.
Kui palume puhta südamega ja siiralt, siis Jumal kuuleb.
Tahan kuulutada, et Jumal suudab muuta seda maad.
Jumal suudab muuta me eneste elu ja kogu selle maailma olukorda.
Jumal on võimas, Tema arm ei ole lõppenud.
Just seda maailm vajab - armu ja lepitust.
Tahame kuulutada seda sellel aastal Soomele.
Tahame kuulutada kristlaskonnale ühtsust ja palveosadust,
armu ja lepitusosadust ja lepituse kandmist sellesse maailma.
Julgust seista valgusena keset maailma.
Julgust ja jõudu seista armastuses viha ja hukkamõistu keskel.
Julgust kuulutada armusõnumit kogu viha keskel.
Tänu, Issand, et Sa varustad ja julgustad meid
ja annad meile selleks jõudu.
Tänu, Issand, et see rahvus muutub, kui me alandume ja otsime Su palet,
paludes armu endale ja sellele maale.
See maa muutub Jeesuse nimel.
Halleluuja!
Tänu Issand, et saame nüüd lihtsalt olla Su palge ees.
Aitäh Issand, et võime astuda uude aastasse koos Sinuga.
Võime astuda sellesse rõõmu ja hõiskamisega.
Võime astuda ootusega.
Issand, mis Sul on varuks meile sel aastal?
Mida Sa tahad tuua sellele maale ja rahvale?
Issand, tänu, et need asjad, mis Sul on me jaoks varuks,
on alati head asjad ja need on alati valguse poolel.
Need on alati võidukad ja alati edenevad.
Issand, me rõõmustame ning riietume pidurüüsse ja rõõmu.
Me täname, et võime ära visata need asjad, mis meid rõhuvad.
Võime ära visata ka mineviku. Mineviku asjad on möödas.
Jeesuse nimel tahan kuulutada sulle vabadust minevikust.
Ka sellest, mis juhtus sekund aega tagasi.
Võime astuda uute loodutena, värske ja uue jõuga uude aastasse.
Issand, Sa oled öelnud ka seda,
et need, kes Sind ootavad, saavad uut rammu.
Nad jooksevad ega väsi, nad tõusevad nagu kotkad tiibadel.
Tänu Issand, et ka mina saan kuulutada uut noorust.
Jõu uuenemist, uut indu ning uut värskust.
Varustame end ja läheme võiduka meelsusega edasi.
Läheme innukatena ja saame näha,
milliseid imelisi asju Sa meile tänavu jälle tood.
See on hea aasta. See on vägev aasta.
See on aasta, mille Issand on teinud.
Halleluuja! Aamen. - Aamen.
Palvetame koos sinuga
Tänu Issand, et võime sel aastal kuulutada lepitusemetit.
Meile on antud lepitusamet.
Tänu Issand, et Sina annad meile jõudu
poliitikabarrikaadidele astumise asemel
astuda palvebarrikaadidele.
Me ei võitle ju liha ja verega, me ei võitle ju inimestega.
Issand, sina oled alati inimeste poolel.
Tänu, et võime täna võtta vastu lepitusameti.
Teha seda, milleks Sa oled meid kutsunud.
Oled kutsunud meid kuulutama armu ja anuma armu meie rahvale.
Vabadust ja pattude lepitust, vabadust pimeduse ahelatest.
Jeesuse nimel tahame kuulutada vabadust pimeduse ahelatest
igaühele, kes on seotud.
Jeesuse nimel tulgu vabadus kogu pimeduse võimusest nüüd!
Hingevaenlane,
sa taganed Jeesuse nimel Soome rahva kohalt!
Jeesuse nimel kuulutame vabadust sellele rahvale.
Vabadust masendusest, vabadust patu võimusest,
vabadust hooramisest ja kõigest siduvast, Jeesuse nimel.
Issand, tahame kuulutada vabadust igale inimesele.
Tahame kuulutada vabadust ja päästet igale inimesele.
Tahame kuulutada neid asju ja paluda selle rahva pärast.
Kuulutada tervenemist, terviklikkust, lepitust, rahu, armu ja päästet.
Jeesuse nimel.
Tänu Issand, et võime lennata nagu kotkad.
Võime sirutada oma tiivad
ja lasta Pühal Vaimul end tõsta uutesse kõrgustesse
ja lennata kõikidest olukordadest kõrgemal.
Issand, ma tänan Sind, et oleme nüüd Kristuses.
Me oleme nüüd Kristuses ja me oleme uued loodud.
Aitäh Issand, et võime lasta lahti kõigest, mis meid rõhub.
Kõigist erinevatest vaevadest ja muredest
ning elada täielikult usaldava meelsusega.
Kui elame ja käime koos Sinuga, on meil kõik olemas, mida vajame
ja meil ei puudu mitte midagi.
Issand, tänan, et võime kuulutada sellele aastale ka ülikülluslikku elu.
Issand, teeme seda Sinu sõnade kohaselt.
Sa oled öelnud: "Mina olen tulnud,
et teil oleks elu ja oleks seda ülirohkesti."
Jeesuse nimel kuulutan ma sulle julgelt kasvu ja jumalikku edenemist.
Jeesuse nimel sisemist kasvu ja edenemist su elus ning õpingutes,
edenemist su töökohal ja ülesannetes.
Issand, Sina viid meid alati edasi. Sa ei vii meid kunagi tagasi.
Ikka alati edasi.
Issand, me anname end rõõmuga üle sulle.
Me tuleme Su palge ette ja ütleme, et anname terve selle aasta Sulle.
Anname kogu oma elu, pere ja plaanid üleni Sulle.
Me oleme vabad koormatest, sest Sina, Issand, oled öelnud:
"Heitke kõik oma mure minu peale, sest mina pean hoolt teie eest!"
Issand, me võime Su lastena olla vabad ja teada,
et oleme täielikult kaitstud ja võime käia oma teed rõõmuga.
Võime väikeste laste kombel käia uudishimulikult ringi ja uurida:
"Kuhu Sa, Issand, meid nüüd viid?"
Jeesuse nimel, täname Sind Issand, et oled andnud meile ka autoriteedi
ja ma tänan Sind Issand, et võin seda autoriteeti kasutada
ja käskida Jeesuse nimel igal haigusel lahkuda just praegu
igaühe ihust, kes just praegu vaatab seda saadet.
Jeesuse nimel.
Ma kasutan Jeesuse nime ja Jeesuse autoriteeti
ja käsin igal haigusel lahkuda ning taanduda.
Tulgu vabadus Jeesuse nimel!
Aitäh Issand, et kogu ihus levib rahu ja vabadus.
Sa võid liigutada seda kohta, mis oli enne valus,
võid katsetada ja tõusta seisma.
Püha Vaim lausa kiheleb.
Su jalad kihelevad.
Ma tunnen, et midagi kiheleb kellegi jalgades.
Ka siseelundite kohal on tunda imelist kihelemist.
Ka kellegi hingamisteedes või kopsudes toimub tervenemine.
Just praegusel hetkel. Aitäh Issand! Aamen.
Aamen. Sellest tuleb hea aasta.
Meile on antud kuninglik käsk -
viia evangeeliumi rõõmusõnumit kõikjale maailma.
See on hiigelsuur ülesanne, aga me kõik võime selles osaleda.
TV7 kaudu võib igaüks levitada rõõmusõnumit
läbi interneti või telekanalite kõikjal maailmas.
Tule osalema!
Sa võid seda teha juba täna, helistades numbrile 900 1777.
Kõnega annetad 7 eurot Eesti TV7 töö heaks
ja oledki hopsti osalemas.
Samuti võid kasutada kontonumbreid, mida näed peatselt ekraanil.
Ära jää mõtlema, vaid löö kaasa ja teeme ühiselt seda tööd,
kuniks kogu maailm saab kuulda evangeeliumi. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin